Diari Oficial de la Generalitat Valenciana


Sumari del DOGV 6955, del 31-01-2013 (2013/905)

RESOLUCIÓ de 29 de novembre de 2012, del secretari autonòmic de Justícia, per la qual s'acorda la inscripció de la baixa registral de la Fundación de la Comunidad Valenciana Hospital de San Marcos y San Francisco de Borja.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6955

Data del DOGV
:   31-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/905


Data del document
:   29-11-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 29 de novembre de 2012, del secretari autonòmic de Justícia, per la qual s'acorda la inscripció de la baixa registral de la Fundación de la Comunidad Valenciana Hospital de San Marcos y San Francisco de Borja. [2013/905]  
Vist l'expedient de baixa registral de la Fundación de la Comunidad Valenciana Hospital de San Marcos y San Francisco de Borja, resulten els següents,   
  
Fets  
  
Primer. La Fundación de la Comunidad Valenciana Hospital de San Marcos y San Francisco de Borja té el seu origen en el testament atorgat pel fundador, Melchor Centellas de Borja, el 24 de setembre de 1655, i es va classificar esta com de beneficència particular a l'inscriure's per Resolució del Ministeri de la Governació, de data 21 de novembre de 1916, i quedant incorporada així en el Registre de Fundacions de la Comunitat Valenciana, amb el número 200-V.  
  
Segon. Per mitjà d'un escrit del seu Patronat, la Fundació va sol·licitar al Protectorat de Fundacions de la Generalitat, la ratificació dels acords d'extinció i liquidació de la Fundació, adoptats en la reunió del Patronat de data 28 de juny de 2010, ratificats l'1 de febrer de 2011, i elevats a públic per mitjà d'escriptura de la notària de València María Teresa Marín Garrido de 21 de juny de 2011, amb número de protocol 869, que va ser complementada per diligència incorporada a la matriu el 28 de juliol de 2011.  
El Patronat de la Fundació va acordar així mateix, en l'esmentada reunió, aprovar com a destinataris dels béns resultants de la liquidació d'esta al Centre d'Estudis i Investigacions Comarcals Alfons el Vell, en la quantitat de 10.000 euros i a Cáritas Interparroquial de Gandia, en la quantitat de 28.000 euros. La resta del romanent existent en aquell moment -515,08 euros- queda per a atendre els possibles gastos notarials derivats de la dissolució.  
  
Tercer. Per la Resolució de data 27 de gener de 2012, del secretari autonòmic de Justícia es van ratificar els acords del Patronat de la Fundación de la Comunidad Valenciana Hospital de San Marcos y San Francisco de Borja següents: a) l'extinció, a causa de la realització íntegra del fi fundacional; b) el balanç de liquidació i c) el destí a donar als béns romanents de la liquidació, sent les beneficiàries les entitats Centre d'Estudis i Investigacions Comarcals Alfons el Vell, en la quantitat de 10.000 euros i Cáritas Interparroquial de Gandia, en la quantitat de 28.000 euros.  
  
Quart. Per mitjà d'un escrit, de data 2 de juliol de 2012, l'esmentada Fundació va sol·licitar la baixa registral en el Registre de Fundacions de la Comunitat Valenciana, declarant que no s'havien produït gastos notarials de liquidació i acreditant, per mitjà d'extracte d'últims moviments, que les comissions de manteniment del compte corrent del Banc Popular havien ascendit a un import de 78 euros des de la data d'aprovació del balanç, i el romanent final és de 437,08 euros.  
  
  
Quint. Consta en l'expedient que dels 38.437,08 euros, romanent final, han sigut entregats 10.000 euros al Centre d'Estudis i Investigacions Comarcals Alfons el Vell i 28.437,08 euros a Cáritas Interparroquial de Gandia. Així mateix, les factures de les seues efectives recepcions.  
  
  
Fonaments de dret  
  
Primer. L'article 9 del Decret 5/2011, de 21 de maig, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Decret 99/2011, de 27 de maig, del Consell, pel qual s'aprova el Reglament Orgànic i Funcional de la Conselleria de Justícia i Benestar Social, determinen que a la dita conselleria li correspon exercir, entre altres, les competències en matèria de fundacions.  
  
Segon. L'article 47 del Decret del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, atribuïx al titular de la Secretaria Autonòmica competent en matèria de fundacions, la inscripció en el Registre de Fundacions de la Comunitat Valenciana de determinats actes; atés que la Secretaria Autonòmica de Justícia té atribuïda la matèria de fundacions per l'article 21 del Decret 75/2011, de 24 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat (DOCV 6552, 27.06.2011).  
  
  
Tercer. S'ha observat el que disposen els articles 31.c) i 32.2 de la Llei 50/2002, de 26 de desembre, de Fundacions, segons els quals:   
  
«Article 31. Causes d'extinció  
La fundació s'extingirà: (?) b) Quan s'haguera realitzat íntegrament el fi fundacional (?)».  
  
«Article 32. Formes d'extinció  
2. En els supòsits previstos en els paràgrafs (?), b c) (?) de l'article anterior, l'extinció de la fundació requerirà acord del Patronat ratificat pel Protectorat».  
  
Quart. Una vegada extingida la Fundació per la realització íntegra del fi fundacional i conclòs el seu procediment de liquidació, d'acord amb la resolució esmentada en el fet tercer de la present resolució, i havent quedat degudament acreditada l'entrega del romanent a les entitats Centre d'Estudis i Investigacions Comarcal Alfons el Vell i Cáritas Interparroquial de Gandia, resulta procedent donar de baixa en el Registre de Fundacions de la Comunitat Valenciana a la Fundación de la Comunidad Valenciana Hospital de San Marcos y San Francisco de Borja, en aplicació de l'article 40.5 del Decret 68/2011, de 27 de maig, del Consell, pel qual s'aprova el Reglament de Fundacions de la Comunitat Valenciana, i a l'empara del que establix l'article 26 de la Llei 8/1998, de 9 de desembre, de Fundacions de la Comunitat Valenciana.  
  
Vistos els preceptes legals citats i la resta de generals de pertinent aplicació, resolc:  
  
Declarar i inscriure la baixa en el Registre de Fundacions de la Comunitat Valenciana de la Fundación de la Comunidad Valenciana Hospital de San Marcos y San Francisco de Borja.  
  
Notifiqueu esta resolució, que no posa fi a la via administrativa, pot interposar-se contra esta recurs d'alçada, en el termini d'un mes, a comptar de l'endemà a la seua notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 28 h) de la Llei 5/1983, de 30 de desembre, del Consell.   
  
València, 29 de novembre de 2012.- El secretari autonòmic de Justícia: Antonio Gastaldi Mateo.